ג'ייק אנג'לי

ג'ייק אנג'לי (נולד בשם ג'ייקוב אנתוני אנג'לי צ'נסלי; באנגלית: Jacob Anthony Angeli Chansley, מוכר גם בכינוי השמאן של QAnon<ref name="gloats"></ref>; נולד ב-1987<ref name="bio"></ref>) הוא אקטיביסט וקונספירטור אמריקאי שהשתתף בהסתערות על הקפיטול ב-6 בינואר 2021.<ref></ref>

הוא תומך בולט בקונספירציית QAnon<ref></ref> ותומכו של נשיא ארצות הברית לשעבר דונלד טראמפ.<ref></ref> הוא תועד משתתף בהפגנות באזור פיניקס כבר ב-2019, כשבין היתר השתתף בהפגנות התומכות בתיאוריות קונספירציה שונות, בהפגנות למען הסביבה, בהפגנות התומכות בנשיא טראמפ ובמחאות נגד תנועת "Black Lives Matter". הוא הוציא שני ספרים בהוצאה עצמית.

לאחר שצולם וסוקר בהרחבה בעת ההסתערות על הקפיטול, אנג'לי נעצר ב-9 בינואר 2021 באשמת "כניסה או שהייה ביודעין וללא סמכות חוקית לבניין או לקרקע שהכניסה אליהם מוגבלת, ובכניסה אלימה ובהפרת סדר במתחם הקפיטול".<ref name="Ruelas"></ref><ref></ref><ref></ref> ב-3 בספטמבר 2021 הוא הודה באשמה באחד מהאישומים וב-17 בנובמבר 2021 נגזרו עליו 41 חודשי מאסר.

==ביוגרפיה==
אנג'לי נולד בשנת 1987, וגדל בעיר פיניקס שבאריזונה.<ref name="mom"></ref> הוא למד בתיכון "Moon Valley" ובמכללה הקהילתית גלנדייל.<ref></ref><ref name="WapoKunkle"></ref>

ב-26 בספטמבר 2005 הוא התגייס לצי ארצות הברית, ולאחר הטירונות הוצב על גבה של נושאת המטוסים USS קיטי הוק (CV-63). לאחר שסירב לקחת חיסון נגד גחלת הוא נשלח לאגף כח אדם והוצב במפרץ פיוג'יט, וב-11 באוקטובר 2007 שוחרר מהצבא. במהלך השירות הוא זכה במספר עיטורים ומדליות.<ref name="navytimes"></ref><ref></ref><ref></ref>

בעבר ניסה אנג'לי להיות שחקן, והחזיק פרופילים באתרים המקדמים שחקנים.<ref></ref>

==פעילות==
אנג'לי מחזיק חשבונות ברשתות החברתיות בהם הוא תומך בטראמפיזם<ref></ref><ref></ref><ref name="snow"></ref> ובתאוריית הקשר QAnon, ואף השתתף בעצרות ובהפגנות באזור פיניקס,<ref name="azcentral"></ref> כשבחלקן הוא נשא שלט בו כתוב: "Q שלחו אותי".<ref name="Stapleton"></ref>

במהלך שנת 2019 הפגין תכופות לבדו מחוץ לבניין הקפיטול של אריזונה,<ref></ref> כשהוא תומך בתיאוריות קונספירציות שונות, ואף תמך בנאו-שמאניזם ובעצרות של אקטיביסטים למען הסביבה. הוא הצטרף להפגנות של "Black Lives Matter" ובהן הניף שלטים של קונספירציית QAnon.<ref></ref> הוא גם הפגין נגד הטלת הסגרים והעוצרים של ממשלת אריזונה בעת מגפת הקורונה.

לאחר הבחירות לנשיאות ארצות הברית בשנת 2020 טען אנג'לי כי הקלפיות באריזונה זויפו,<ref></ref> ובזמן ספירת הקולות הפגין מחוץ למתחם בו נספרו.<ref></ref> בעת נאום הניצחון של הנשיא הנבחר ג'ו ביידן ב-7 בנובמבר 2020, נשא אנג'לי נאום ובו טען כי הבחירות נשדדו והוא יגיש ערעור על התוצאות לבית המשפט העליון. הוא גם הכריז כי בקביעות נראה כי הנשיא טראמפ הולך להפסיד, אך בסוף מתהפך המצב והוא מנצח.

בשנת 2020 הוא אמר לעיתון The Arizona Republic כי הוא החל לחבוש כובע מפרווה עם קרניים, ללכת ללא חולצה ולצבוע את פניו כדי למשוך אליו תשומת לב מיוחדת, שתחשוף יותר אנשים לדעותיו ואמונותיו.<ref name="jamiroquai"></ref>

=== ההסתערות על הקפיטול ===
ההסתערות על הקפיטול
תמלילי בית המשפט מראים כי אנג'לי סיפר בחקירתו ב-FBI שהוא הגיע לגבעת הקפיטול יחד עם 'פטריוטים' נוספים מאריזונה בשל קריאתו של הנשיא לשעבר דונלד טראמפ לכל הפטריוטים להגיע לוושינגטון.<ref></ref>

לפני שהתחילה ההסתערות קרא אנג'לי למפגינים סביבו להצטרף אליו בתפילה, באומרו: "תודה לך שאפשרת לארצות הברית להיוולד מחדש. אנחנו אוהבים אותך ומודים לך. בשמו של הקדוש המשיח אנו מתפללים".<ref></ref>

במהלך ההסתערות על הקפיטול ב-6 בינואר 2021, פלש אנג'לי לתוך הסנאט של ארצות הברית כשהוא לבוש בלבושו השמאני, שכלל כובע פרווה עם קרניים, פנים צבועות באדום, כחול ולבן וחנית באורך 1.8 מטרים שדגל ארצות הברית קשור תחת להבהּ.<ref></ref>

הוא צולם עומד על הדוכן מול כסאו של סגן נשיא ארצות הברית מייק פנס, ומושך אליו תשומת לב תקשורתית משמעותית.<ref></ref><ref></ref>

בתחילה הוא טען כי השוטרים פינו לו את הדרך ונתנו לו להיכנס למתחם,<ref></ref> אך ב-16 במרץ פרסם בית המשפט המחוזי בוושינגטון צילומי וידאו המראים כיצד פרץ אנג'לי לבניין הסנאט אחרי ניפוץ החלונות.<ref></ref>

ב-8 בינואר הודיעה משטרת וושינגטון כי אנג'לי הוא מבוקש.<ref name="KVOA"></ref> בהיותו מבוקש, התראיין אנג'לי לרשת NBC ואמר כי הוא מאמין שלא עשה שום דבר רע, וכי הוא בסך הכל עבר דרך דלת פתוחה, ובראיון לרשת KPNX אמר כי הוא לא מודאג מאישומים אפשריים.<ref></ref> לאנג'לי אין רישום פלילי קודם.

====מעצרו ומשפטו====
אנג'לי נעצר ב-9 בינואר 2021 באשמת "כניסה או שהייה ביודעין וללא סמכות חוקית לבניין או לקרקע שהכניסה אליהם מוגבלת, ובכניסה אלימה ובהפרת סדר במתחם הקפיטול".<ref></ref> הוא דיבר מרצונו עם משרד ה-FBI בוושינגטון טרם מעצרו.<ref></ref>

ב-14 בינואר הגישו התובעים הפדרליים בקשה לבית המשפט, ובה צוין כי אנג'לי הותיר פתק על שולחנו של סגן הנשיא לשעבר מייק פנס בחדר הסנאט ובו כתב: "זה רק עניין של זמן, הצדק מגיע".<ref></ref>

בהיותו במעצר סירב לאכול,<ref></ref> עד שבית המשפט הורה שיביאו לו מזון אורגני.<ref></ref>

מי שמייצג את אנג'לי הוא עורך הדין אלברט ווטקינס.<ref></ref><ref></ref> בהצהרת ההגנה הוא טען כי אנג'לי לא נטל חלק באלימות, לא הסתיר את זהותו, לא היה חמוש, לא נטל חלק בהרס הרכוש וציית להוראות אנשי אכיפת החוק. בראיון לרשת KSDK הוסיף ווטקינס כי אנג'לי נוטל אחריות על מעשיו ומתחרט עליהם.<ref></ref> הוא גם קרא בצורה פומבית לנשיא טראמפ לחון את מרשו,<ref></ref> לנוכח העובדה שהייתה זו קריאתו של טראמפ שגרמה לו לעשות מעשים אלו.<ref></ref> בסוף ינואר הוא הגיש בקשת חנינה למארק מדוז, שהיה אז ראש סגל הבית הלבן. לאחר שהחנינה לא ניתנה, אמר ווטקינס כי אנג'לי לא מתחרט רק על כך שהוא רומה על ידי הנשיא, אלא גם על כך שהוא אפשר לדברי הנשיא לשבש את שיקול דעתו ולגרום לו לבצע פעולות שעליהן הוא מתחרט.<ref name="KSDK regret"></ref><ref name="No Pardon"></ref>

לדברי ווטקינס, אנג'לי היה מוכן להעיד נגד טראמפ בהליך ההדחה השני נגדו,<ref></ref> אך ההליך הסתיים בזיכויו של טראמפ ללא צורך בזימון עדים.<ref></ref><ref></ref>

ב-8 במרץ 2021 קבע השופט הפדרלי רויס למברט כי אין לשחרר את אנג'לי ממעצרו, וטען כי "טיעוניו של עורך דינו קלי-דעת עד עלבון באינטליגנציה של בית המשפט", ובהצהרה בכתב הוסיף כי "הנאשם אינו מעריך נכונה את חומרת הטענות נגדו".<ref></ref>

ב-3 בספטמבר 2021 הודה אנג'לי באישום אחד של שיבוש הליכי הקונגרס, והתביעה ביקשה לגזור עונש שבין 41 ל-51 חודשי מאסר.<ref name="plea"></ref>

בתזכיר העונש בן 23 העמודים המבקש גזר דין קל טענה ההגנה כי הוא בילה יותר מ-300 ימים בבידוד "סגור לגמרי" למרות היותו עבריין לא אלים. לפני גזר הדין אמר אנג'לי כי זה היה שגוי מבחינתו להיכנס לקפיטול ושהוא מקבל אחריות על מעשיו. הוא הדגיש שהוא לא מתקומם והוא מוטרד מהאופן שבו הוצג בכתבות בחדשות שלאחר המהומה.

ב-17 בנובמבר 2021 נידון אנג'לי ל-41 חודשי מאסר בפועל.<ref></ref>

====מידע מוטעה על פעולותיו====
לאחר ההסתערות על הקפיטול ניסו פעילי ימין טראמפיסטים להתנער מפעילותו של אנג'לי, וטענו כי הוא משתייך לתנועות שמאל קיצוניות כגון "אנטיפה" ו-"Black Lives Matter", ושהצטרפותו להסתערות הייתה כדי לעורר פרובוקציה. דיווחים אלו כללו תמונות ערוכות של אנג'לי בהפגנת BLM, מבלי לציין כי הוא הגיע להפגנה במטרה למחות נגדה.<ref name="snopes"></ref> אנג'לי הכחיש את הטענות האלו בציוץ מחשבון הטוויטר שלו.<ref></ref>

אחרים טענו כי אנג'לי מסייע לננסי פלוסי, לאחר שצולם עם חתנהּ מחוץ לבניין הקפיטול. אתר האינטרנט "סנופס" שלל את הטענה, והבהיר כי השניים צולמו בעת שאנג'לי התראיין לחתנה של פלוסי, שמשמש ככתב של רשת המדיה ההולנדית RTL.<ref></ref>

==דעותיו==
אנג'לי טוען כי מכשירי הטלוויזיה והרדיו פולטים תדרים מסוימים שאינם נשמעים לאוזן האנושית המשפיעים על פעילות גלי המוח. הוא גם מאמין ב-קונספירציית בילדרברג וטוען כי הבונים החופשיים עיצבו את וושינגטון די. סי. על פי קווי ליי כדי להגביר את עוצמת פעילות השדה המגנטי של כדור הארץ.

התובעים בתיקו טענו כי הוא סובל מהתמכרות לסמים וממחלות נפש שונות, לאחר שטען כי הוא חיזר או יצור נעלה אחר שנמצא על כדור הארץ בדרכו לעלות למציאות נעלית יותר.<ref></ref>

==ספריו==
ב-2017 הוציא בהוצאה עצמית את ספרו הראשון, "רצון וכח: בתוך ספריה חיה", תחת שם העט 'זאב בודד'.

ב-2020 הוציא את ספרו השני, "מחשבה אחת בכל פעם: מצב עמוק של אשליה".

==בתרבות הפופולרית==
דמותו של אנג'לי הופיע בפרק ספיישל של סדרת האנימציה "סאות' פארק", "ספיישל החיסונים של סאות' פארק", ששודר ב-10 במרץ 2021. בפרק מופיע אנג'לי כמורה בחינוך ביתי.<ref></ref><ref></ref>

==קישורים חיצוניים==

* 

==הערות שוליים==

קטגוריה:פעילים חברתיים אמריקאים
קטגוריה:אריזונה: אישים
קטגוריה:אנשים עם הפרעת אישיות סכיזוטיפלית
קטגוריה:אמריקאים שנולדו ב-1987
קטגוריה:QAnon
קטגוריה:פיניקס: אישים